Diari Oficial de la Generalitat Valenciana


Sumari del DOGV 6663, del 01-12-2011 (2011/11859)

Notificació de la sentència dictada en el judici ordinari número 967/2010.
--------------------------------------------------------------------------

### Dades del document

Número de DOGV
:   6663

Data del DOGV
:   01-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11975


Organisme emissor
:   Jutjat de Primera Instància i Instrucció Número 3 de Picassent

Tipus de document
:   Edicte

Notificació de la sentència dictada en el judici ordinari número 967/2010. [2011/11603]  
Procediment ordinari 000967/2010  
De: María Isabel Senchermes Segura.  
Procuradora: Purificación Higuera Luján.  
Contra: Nous Espais Urbans, SL.  
Procurador: -  
En aquest procediment ordinari seguit a instàncies de María Isabel Senchermes Segura, contra Nous Espais Urbans, SL, s'ha dictat la sentència que, literalment, és com segueix:  
«Sentència número 152/2011  
Jutge que la dicta: Jorge de la Rua Navarro.  
Lloc: Picassent.  
Data: 21 d'octubre de 2011.  
Part demandant: María Isabel Senchermes Segura.  
Advocat: Vila Lledó.  
Procuradora: Purificación Higuera Luján.  
Part demandada: Nous Espais Urbans, SL.  
Objecte del judici: ordinaris.  
Jorge de la Rúa Navarro, magistrat jutge del Jutjat de Primera Instància i Instrucció número 3 de Picassent i partit, he vist aquestes actuacions de judici ordinari registrades amb el número 967/2010, seguides a instàncies de la procuradora Purificación Higuera Luján, en nom i representació de María Isabel Senchermes Segura, assistida pel lletrat Vila Lledó, contra Nous Espais Urbans, SL, en situació de rebel·lia processal en aquest procediment de reclamació d'una quantitat.  
  
  
Antecedents de fet  
Primer. Per torn de repartiment, va correspondre a aquest Jutjat la demanda de judici ordinari, interposada pel procurador el senyor Llopis Aznar, en nom i representació de María Isabel Senchermes Segura, contra Nous Espais Urbans, SL, exercint una acció de reclamació d'una quantitat. S'admet a tràmit la demanda, i se cita a termini el demandat perquè comparega dins del termini de 20 dies, no es fa de forma deguda.  
Segon. L'audiència prèvia es va celebrar en data 18 d'octubre de 2011, i no va caldre la celebració del judici pel fet d'haver sigut proposada i declarada pertinent únicament la prova documental. Finalment, les actuacions van restar en poder del provisor per a sentència.  
  
Fonaments de dret  
Primer. La demanda ha de ser estimada, doncs, fins i tot si la situació de rebel·lia processal no suposa un reconeixement de fets per la part demandada, els documents aportats per l'actora entreveuen la celebració del corresponent contracte privat de compravenda entre les parts i l'ingrés a la part demandada de les quantitats actualment objecte de la reclamació judicial. Per la seua banda, la cèdula d'habitabilitat i la inscripció a nom d'un tercer de l'habitatge comprat acrediten la falta de lliurament i, per tant, de compliment dins del termini establit de l'objecte de la compravenda.  
Por tot això, el venedor ha incomplit de forma greu, injustificada i persistent les obligacions que li sorgeixen del contracte i que són essencialment el lliurament de l'habitatge dins del termini pactat. Així les coses, s'evidencia que el termini de temps sense efectuar el lliurament de l'habitatge és més que suficient per a poder declarar judicialment la resolució del contracte de compravenda subscrit quan a més a més hi ha constància documental aportada a actuacions que indica que hi va haver un requeriment de resolució contractual. Al mateix temps, i una vegada declarada la resolució contractual, pertoca la condemna a la devolució de les quantitats lliurades a compte amb l'interés legal des del requeriment resolutori de data 8 de gener de 2009. Per tot això, pertoca l'estimació íntegra de la demanda de conformitat amb el que disposen els articles 1124, 1491 i següents, 1090, 1091, 1256, 1101 i 1108 del Codi Civil i els articles 2 i 3 de la Llei 57/1968.  
Segon. En virtut de l'article 394 de Llei d'Enjudiciament Civil, correspon condemnar Nous Espais Urbans, SL, a pagar les costes causades en aquesta instància, en aplicació del principi objectiu del venciment.  
  
Atesos els preceptes esmentats i tots altres que hi són aplicables de manera general i pertinent,  
  
Dispositiva  
Estime la demanda de judici ordinari presentada per la procuradora Purificación Higuera Luján, en nom i representació de María Isabel Senchermes Segura, declare resolt el contracte privat de compravenda concertat entre les parts d'aquest procediment en data 11 de gener de 2008, per causa de l'incompliment de l'obligació per part de l'entitat venedora, i condemne Nous Espais Urbans, SL, a pagar a l'actora la quantitat de 26.883,75 euros incrementada amb els interessos legals des del requeriment resolutori de data 8 de gener de 2009.  
  
Condemne Nous Espais Urbans, SL, al pagament de les costes causades en aquesta instància.  
Notifiqueu aquesta resolució a les parts.  
Expediu la testimoniança oportuna d'aquesta resolució perquè s'unisca a les actuacions, i incloeu l'original en el llibre de sentències.  
Mode d'impugnació: Mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
De conformitat amb la disposició addicional 15a de Llei Orgànica del Poder Judicial, perquè el recurs de reposició contra aquesta resolució siga admés a tràmit, cal constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat esmentada al banc Banesto, en el compte corresponent a aquest expedient (4685-6984-LU-DIYR-JY), indicant, en el camp «Concepte", el codi «CC civil reposició", i la data de la resolució objecte de recurs amb el format DD-MM-AAAA.  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), indicareu, en el camp «Concepte», el número de compte, el codi i la data en la forma exposada en el camp anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, s'ha d'efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, la comunitat autònoma, les entitats locals i els organismes autònoms dependents dels anteriors.  
Aquesta és la sentència, que pronuncie, mane i firme».  
I atés que el demandat esmentat, Nous Espais Urbans, SL, es troba en parador desconegut, s'expedeix aquest edicte a fi que valga de notificació de forma deguda.  
  
Picassent, 28 d'octubre de 2011.- La secretària judicial: María Desamparados García Carbonell.